3.1 ลักษณะผลิตภัณฑ์

[]ผลิตภัณฑ์ของบริษัท คือ เหล็กแผ่นรีดร้อนชนิดม้วน และเหล็กแผ่นหนา (Slab)
ซึ่งเป็นผลิตภัณฑ์ต้นน้ำของอุตสาหกรรมเหล็กแผ่น
โดยเป็นวัตถุดิบหลักในการผลิตเหล็กแผ่นรีดร้อนชนิดล้างผิวเคลือบน้ำมัน
เหล็กเคลือบสังกะสีแบบจุ่มร้อนและอบอ่อน เหล็กแผ่นรีดร้อนชนิดเคลือบสังกะสี และเหล็กรีดเย็น
ซึ่งนำไปใช้อุตสาหกรรมก่อสร้าง อุตสาหกรรมบรรจุภัณฑ์ อุตสาหกรรมเครื่องใช้ไฟฟ้า
และอุตสาหกรรมยานยนต์ เป็นต้น

ผลิตภัณฑ์เหล็กแผ่นรีดร้อนของบริษัท มีคุณภาพตามเกณฑ์มาตรฐานของไทย (มอก.)
และมาตรฐานสากล ได้แก่ มาตรฐานประเทศญี่ปุ่น (JIS G, SPHC, SPHD, SS, SN, SPHT,
SV, SMA และ SPA-H) มาตรฐานสหรัฐอเมริกา (ASTM, SAE, AISI และ API)
มาตรฐานเยอรมัน (DIN) และมาตรฐานอังกฤษ (BS) มีขนาดความกว้างตั้งแต่ 900 - 1,550
มิลลิเมตร ความหนาตั้งแต่ 1 -13 มิลลิเมตร และน้ำหนักของขนาดม้วนตั้งแต่ 8 ตันถึง 28 ตัน

รายละเอียดขนาดผลิตภัณฑ์ของบริษัท สรุปได้ดังนี้

  ------------------------------------- ---------------------------------
  ลักษณะของผลิตภัณฑ์                        รายละเอียด

  ความกว้าง                              900 - 1,550 มิลลิเมตร

  ความหนา                               1 - 13 มิลลิเมตร

  น้ำหนักต่อความยาว                        8.3 - 18 กิโลกรัมต่อมิลลิเมตร

  น้ำหนักทั้งหมดของม้วนเหล็ก                  8 - 28 ตัน
  ------------------------------------- ---------------------------------

  3.2 เทคโนโลยีและกระบวนการผลิต

3.2.1 เทคโนโลยีที่ใช้ในการผลิต

บริษัทมีโรงงานผลิตเหล็กแผ่นรีดร้อนเป็นรูปแบบกะทัดรัดใช้พื้นที่อย่างมีประสิทธิภาพ
และใช้เทคโนโลยีการผลิตที่มีความทันสมัย คือ เทคโนโลยีที่รวมการผลิตทั้งระบบหลอม หล่อ
และรีดเข้าด้วยกันเป็นกระบวนการผลิตต่อเนื่อง โดยมีรอบการผลิตที่สั้น คือ ใช้เวลาประมาณ 3.5
ชั่วโมงต่อรอบ ในการแปรสภาพวัตถุดิบจนได้เป็นผลิตภัณฑ์ รายละเอียดเทคโนโลยีที่สำคัญมีดังนี้

1. เทคโนโลยีการหลอมเศษเหล็กโดยเตาหลอมไฟฟ้า (Electric Arc Furnace)
พร้อมเตาปรับปรุงน้ำเหล็ก (Ladle Heat Furnace) โดยเทคโนโลยีดังกล่าวเป็นของบริษัท
Mannesmann Demag Huttentechnik ประเทศเยอรมัน
ซึ่งเป็นเทคโนโลยีการหลอมเหล็กที่ใช้ไฟฟ้าแรงสูง ทำการอาร์คเหล็กถลุง (Pig Iron)
และเศษเหล็ก (Scrap) ให้หลอมละลาย ทั้งนี้ในการผลิตจะมีการใช้ก๊าซออกซิเจน และ ก๊าซอื่นๆ
เพื่อเพิ่มอุณหภูมิในการหลอมละลาย และรักษาคุณภาพน้ำเหล็ก จากนั้นจึงใช้เตาปรับปรุง
น้ำเหล็กในการปรุงน้ำเหล็กให้ได้คุณสมบัติที่ต้องการ โดยมีกำลังการผลิตที่ 2.2 ล้านตันต่อปี

[]

2. เทคโนโลยีการหล่อเหล็กแผ่นหนาขนาดกลาง (Continuous Medium Slab Casting)

เป็นเทคโนโลยีของบริษัท Sumitomo Heavy Industries แห่งประเทศญี่ปุ่น
ใช้ในการหล่อเหล็กหนาขนาดกลางความหนาตั้งแต่ 80 - 100 มิลลิเมตร โดยมีกำลังการผลิตที่
1.8 ล้านตันต่อปี

[]

3. เทคโนโลยีการรีดร้อน (Hot Strip Mill) เป็นการรีดลดขนาด Slab ให้บางลง เป็น
เทคโนโลยีของบริษัท Mitsubishi Heavy Industry แห่งประเทศญี่ปุ่น
สามารถรีดเหล็กจากความหนาประมาณ 100 มิลลิเมตรจนมีความหนา 1 - 13 มิลลิเมตร
มีกำลังการผลิต 3.4 ล้านตันต่อปี

[]

3.2.2 กระบวนการผลิต

บริษัทผลิตเหล็กแผ่นรีดร้อนโดยการหลอมเศษเหล็ก และเหล็กถลุง
ด้วยวิธีการอาร์คไฟฟ้าให้ได้น้ำเหล็กแล้วนำไปหล่อให้เป็นแผ่นเหล็ก
เพื่อนำไปรีดให้ได้ขนาดตามที่ต้องการ โดยมีขั้นตอนดังนี้

1. กระบวนการหลอมเหล็ก (Melting Process) เป็นกระบวนการหลอมเหล็ก
โดยการนำเศษเหล็กและเหล็กถลุงมาหลอมในเตาหลอมไฟฟ้า
แล้วนำไปผ่านกระบวนการปรับปรุงน้ำเหล็กในเตาปรับปรุงคุณภาพ

2. กระบวนการหล่อแผ่นเหล็ก (Casting Process)
เป็นกระบวนการนำน้ำเหล็กที่ปรับปรุงคุณภาพแล้วมาหล่อเป็นเหล็กแผ่นขนาดความหนา 80-100
มิลลิเมตร

3. กระบวนการรีดแผ่นเหล็ก (Rolling Process)
เป็นกระบวนการนำเหล็กแผ่นหนาจากเตาปรับอุณหภูมิมารีดลดขนาด
หลังจากนั้นจึงผ่านเข้าสู่เครื่องม้วนแผ่นเหล็ก (Down Coiler) แล้วลำเลียงไปเก็บยังลานพักสินค้า
(Coil yard) ต่อไป

  3.3 ปัจจัยที่มีผลต่อการผลิตและการดำเนินการ

เนื่องจากบริษัทประกอบธุรกิจผลิตเหล็กแผ่นรีดร้อน
ซึ่งจัดเป็นอุตสาหกรรมหนักและเป็นอุตสาหกรรมพื้นฐานที่สามารถส่งผลกระทบต่ออุตสาหกรรมต่อเนื่องอื่นๆ
และระบบเศรษฐกิจของประเทศ
ทำให้ภาครัฐจำเป็นต้องเข้ามามีบทบาทในควบคุมการดำเนินธุรกิจนี้ในระดับหนึ่ง
ทั้งนี้มาตรการของภาครัฐที่ส่งผลกระทบต่อการดำเนินธุรกิจนี้ คือ

  1. การกำหนดให้มีใบอนุญาตต่างๆ ในการประกอบกิจการ

  1.1 ใบอนุญาตประกอบกิจการโรงงาน

  บริษัทได้รับใบอนุญาตประกอบกิจการโรงงานจากกระทรวงอุตสาหกรรม
  เพื่อผลิตเหล็กแผ่นรีดร้อนชนิดม้วน เมื่อวันที่ 17 ธันวาคม 2539

  1.2 ใบอนุญาตประกอบโลหกรรม

  บริษัทได้รับใบอนุญาตประกอบโลหกรรมจากกรมทรัพยากรธรณี เลขที่ 2/2542 ลงวันที่ 13
  กันยายน 2542 ในการประกอบโลหกรรมแร่เหล็กด้วยกรรมวิธีผลิตเหล็กกล้า
  โดยกรมทรัพยากรธรณี จะทำการตรวจสอบปีละ 2 ครั้ง
  ตามขั้นตอนที่ระบุไว้ในใบอนุญาตประกอบโลหกรรม

  1.3 ใบอนุญาตทำผลิตภัณฑ์อุตสาหกรรม

  บริษัทได้รับอนุญาตทำผลิตภัณฑ์อุตสาหกรรมที่พระราชกฤษฎีกากำหนดให้เป็นไปตามมาตรฐานจากคณะกรรมการมาตรฐานผลิตภัณฑ์อุตสาหกรรม
  กระทรวงอุตสาหกรรม ทางสำนักงานมาตรฐานผลิตภัณฑ์อุตสาหกรรม
  จะทำการตรวจติดตามผลอย่างน้อย ปีละ 2 ครั้ง เพื่อความเชื่อมั่นในคุณภาพของผลิตภัณฑ์
  ตามที่บริษัทได้รับใบอนุญาต

2. การกำหนดเพดานราคาสินค้า
ตามประกาศคณะกรรมการกลางว่าด้วยราคาสินค้าและบริการได้กำหนดให้เหล็กแผ่นทุกชนิดถือเป็นสินค้าควบคุม
ทำให้บริษัทต้องขอปรับขึ้นราคากับกรมการค้าภายในทุกครั้งที่ต้องการขึ้นราคา
โดยการส่งข้อมูลต้นทุนการผลิตโดยละเอียดให้แก่กรมการค้าภายในเพื่อพิจารณา
เมื่อกรมการค้าภายในเห็นว่าข้อมูลของบริษัทเพียงพอ มีเหตุสมควรที่จะขึ้นราคาขายได้
กรมการค้าภายในจะแจ้งให้บริษัททราบถึงผลของการพิจารณาปรับราคาขายสูงสุดที่บริษัทสามารถขายได้ที่หน้าโรงงาน

3. มาตรการตอบโต้การทุ่มตลาด
เนื่องจากการที่ผู้ผลิตเหล็กรีดร้อนภายในประเทศได้รับความเสียหายจากผู้ผลิตรายใหญ่ของโลก
ได้แก่ ผู้ผลิตจากประเทศยุโรปตะวันออก กลุ่มประเทศรัสเซียเดิม ญี่ปุ่น และเกาหลีใต้ เป็นต้น
ซึ่งมีกำลังการผลิตส่วนเกินจำนวนมาก ได้ส่งสินค้ามาขายในประเทศไทย ในลักษณะการทุ่มตลาด
ส่งผลให้ผู้ผลิตหรือผู้ประกอบการในธุรกิจเหล็กในประเทศได้รับความเสียหาย
ขาดความสามารถในการแข่งขันอย่างไม่เป็นธรรม
รัฐบาลไทยจึงได้ออกมาตรการตอบโต้การทุ่มตลาดสินค้าเหล็กแผ่นรีดร้อน
เพื่อขจัดความเสียหายที่เกิดจากการนำเข้าสินค้าทุ่มตลาด
โดยการจัดเก็บอากรตอบโต้การทุ่มตลาดจากผู้ผลิตในแต่ละประเทศในอัตราที่ไม่เท่ากัน

โดยมีข้อเท็จจริงว่า ในการไต่สวนของคณะกรรมการที่จัดตั้งขึ้นโดยกรมการค้าต่างประเทศ
กระทรวงพาณิชย์ ผลบังคับใช้ได้สิ้นสุดลงเมื่อวันที่ 23 พฤษภาคม 2551 ที่ผ่านมา
และได้มีการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดซึ่งผลการพิจารณาได้ประกาศในราชกิจจานุเบกษาลงวันที่
21 พฤษภาคม 2552 โดยรายละเอียดอัตราภาษีอากรตอบโต้การทุ่มตลาดมีดังนี้

+----------------------------------+-----------------------------------+
| ประเทศ                           | ภาษีอากรตอบโต้การทุ่มตลาด             |
|                                  |                                   |
|                                  | (อัตราร้อยละของราคา C.I.F.)         |
+----------------------------------+-----------------------------------+
| ญี่ปุ่น                              |   0, 36.25                        |
+----------------------------------+-----------------------------------+
| สาธารณรัฐแอฟริกาใต้                 |   128.11                          |
+----------------------------------+-----------------------------------+
| สหพันธรัฐรัสเซีย                     |   24.20, 35.17                    |
+----------------------------------+-----------------------------------+
| สาธารณรัฐคาซัคสถาน                 |   68.11, 109.25                   |
+----------------------------------+-----------------------------------+
| สาธารณรัฐอินเดีย                    |   20.02, 26.81, 31.92             |
+----------------------------------+-----------------------------------+
| สาธารณรัฐเกาหลี                    |   0, 13.96                        |
+----------------------------------+-----------------------------------+
| ไต้หวัน                            |   3.45, 25.15                     |
+----------------------------------+-----------------------------------+
| สาธารณรัฐเวเนซูเอลา                |   78.44                           |
+----------------------------------+-----------------------------------+
| สาธารณรัฐอาร์เจนตินา                |   37.94, 53.09                    |
+----------------------------------+-----------------------------------+
| ยูเครน                            |   30.45, 67.69                    |
+----------------------------------+-----------------------------------+
| สาธารณรัฐประชาธิปไตยประชาชนแอลจีเรีย |   33.26                           |
+----------------------------------+-----------------------------------+
| สาธารณรัฐอินโดนีเซีย                 |   24.48                           |
+----------------------------------+-----------------------------------+
| สาธารณรัฐสโลวัก                    |   51.95                           |
+----------------------------------+-----------------------------------+
| โรมาเนีย                          |   27.95                           |
+----------------------------------+-----------------------------------+

  ที่มา : ประกาศกรมการค้าต่างประเทศ เรื่อง
  ผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
  ลงวันที่ 21 พฤษภาคม 2552

4. บริษัทได้รับการส่งเสริมการลงทุน จากคณะกรรมการส่งเสริมการลงทุน (Board of
Investment of Thailand : BOI)
รายละเอียดเงื่อนไขและสิทธิประโยชน์ในบัตรส่งเสริมการลงทุน มีดังนี้

+-----------------+----------------------------------------------------+
| บ               | เลขที่ 1047/2539 ลงวันที่ 29 มกราคม 2539                |
| ัตรส่งเสริมการลงทุน |                                                    |
|                 | เลขที่ 5201/2542 ลงวันที่ 29 กรกฎาคม 2542               |
+-----------------+----------------------------------------------------+
| ประเภทกิจการ     | กิจการผลิตเหล็กรีดร้อนหรือรีดเย็น                          |
|                 |                                                    |
| ที่ได้รับการส่งเสริม  |                                                    |
+-----------------+----------------------------------------------------+
| สิทธิประโยชน์      | ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน  |
|                 | พ.ศ. 2520 ดังนี้                                      |
|                 |                                                    |
|                 |   1.                                               |
|                 |                                                    |
|                 |  ให้ได้รับอนุญาตนำคนต่างด้าวซึ่งเป็นช่างฝีมือเข้ามาในราชอาณาจักร |
|                 |   ตามมาตรา 25                                      |
|                 |                                                    |
|                 |   2. ให้คนต่างด้าวซึ่งเป็นช่างฝีมือได้รับอนุญาตทำงานตามมาตรา   |
|                 |   25 และ 26                                        |
|                 |                                                    |
|                 |   3. ให้ได้รับยกเว้นอากรขาเข้าสำหรับเครื่องจักร ตามมาตรา 28 |
|                 |   สิ้นสุดปี 2543                                       |
|                 |                                                    |
|                 |   4. ให้ได้รับลดหย่อนอากรขาเข้าร้อยละ 100 ของอัตราปกติ     |
|                 |   สำหรับวัตถุดิบและวัสดุจำเป็นที่นำเข้ามาใช้ในการผลิต          |
|                 |   เพื่อการส่งออกเป็นระยะเวลา 5 ปี ตามมาตรา 36 สิ้นสุดปี     |
|                 |   2551                                             |
|                 |                                                    |
|                 |   5. ให้ได้รับยกเว้นภาษีเงินได้นิติบุคคล เป็นระยะเวลา 8 ปี     |
|                 |   ตามมาตรา 31 สิ้นสุดปี 2550                           |
|                 |                                                    |
|                 |   6.                                               |
|                 |   ให้ได้รับยกเว้นไม่ต้อ                                  |
|                 | งนำเงินปันผลจากกิจการที่ได้รับยกเว้นภาษีเงินได้นิติบุคคลตามมาตรา |
|                 |   31                                               |
|                 |   ไปรวมคำนวณเพื่อเ                                   |
|                 | สียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล |
|                 |   ตามมาตรา 34                                      |
|                 |                                                    |
|                 |   7.                                               |
|                 |   ให้ได้รับลดหย่อนภา                                   |
|                 | ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |
|                 |   50 ของอัตราปกติ เป็นระยะเวลา 5 ปี ตามมาตรา 35 (2)    |
|                 |   สิ้นสุดปี 2555                                       |
|                 |                                                    |
|                 |   8. ให้หักค่าขนส่ง ค่าไฟฟ้า                             |
|                 |   และค่าประปาสองเท่าของค่าใช้จ่ายดังกล่าวเป็นระยะเวลา 10 ปี |
|                 |   ตามมาตรา 35 (3) สิ้นสุดปี 2555                       |
|                 |                                                    |
|                 |   9.                                               |
|                 |   ให้ได้รับอนุญาต                                      |
|                 | ให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ |
|                 |   25 ของเงินลงทุน นอกเหนือไปจากการหักค่าเสื่อมราคาตามปกติ  |
|                 |   ตามมาตรา 35 (4) สิ้นสุดปี 2552                       |
|                 |                                                    |
|                 | 10.                                                |
|                 | ใ                                                  |
|                 | ห้นำหรือส่งเงินออกนอกราชอาณาจักรเป็นเงินตราต่างประเทศได้ตาม |
|                 |                                                    |
|                 |   มาตรา 37                                         |
+-----------------+----------------------------------------------------+

+-----------------+----------------------------------------------------+
| บ               | เลขที่ 1579(2)/2548 ลงวันที่ 29 มิถุนายน 2548             |
| ัตรส่งเสริมการลงทุน |                                                    |
+-----------------+----------------------------------------------------+
| ประเภทกิจการ     | กิจการผลิตเหล็กแผ่นรีดร้อน, เหล็กแผ่นรีดร้อนปรับสภาพผิว        |
|                 | และแผ่นเหล็กรีดเย็น                                    |
| ที่ได้รับการส่งเสริม  |                                                    |
+-----------------+----------------------------------------------------+
| สิทธิประโยชน์      | ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน  |
|                 | พ.ศ. 2520 ดังนี้                                      |
|                 |                                                    |
|                 | 1.                                                 |
|                 | ให้ได้รับอนุญาตนำคนต่างด้าวซึ่งเป็นช่างฝีมือเข้ามาในราชอาณาจักร  |
|                 | ตามมาตรา 25                                        |
|                 |                                                    |
|                 | 2. ให้คนต่างด้าวซึ่งเป็นช่างฝีมือได้รับอนุญาตทำงานตามมาตรา 25  |
|                 | และ 26                                             |
|                 |                                                    |
|                 | 3. ให้ได้รับยกเว้นอากรขาเข้าสำหรับเครื่องจักร ตามมาตรา 28   |
|                 | ตามที่คณะกรรมการพิจารณาอนุมัติ                           |
|                 |                                                    |
|                 | 4. ให้ได้รับลดหย่อนอากรขาเข้าร้อยละ 75 ของอัตราปกติ        |
|                 | สำหรับวัตถุดิบและวัสดุจำเป็นที่นำเข้ามาใช้ในการผลิต            |
|                 | เพื่อจำหน่ายในประเทศเป็นระยะเวลา 1 ปี นับแต่วันนำเข้าครั้งแรก |
|                 | ตามมาตรา 30                                        |
|                 |                                                    |
|                 | 5. ให้ได้รับยกเว้นภาษีเงินได้นิติบุคคลไม่เกินร้อยละ 100         |
|                 | ของเงินลงทุนไม่รวมค่าที่ดินและทุนหมุนเวียน เป็นระยะเวลา 8 ปี   |
|                 | นับแต่วันที่เริ่มมีรายได้จากการประกอบกิจการนั้น ตามมาตรา 31    |
|                 |                                                    |
|                 | 6.                                                 |
|                 | ใ                                                  |
|                 | ห้ได้รับยกเว้นไม่ต้องนำเงินปันผลจากกิจการที่ได้รับยกเว้นภาษีเงินได้ |
|                 | นิติบุคคลตามมาตรา 31                                  |
|                 | ไปรวมคำนวณเพื่อเ                                     |
|                 | สียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล |
|                 | ตามมาตรา 34                                        |
|                 |                                                    |
|                 | 7.                                                 |
|                 | ให้ได้รับลดหย่อนภา                                     |
|                 | ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |
|                 | 50 ของอัตราปกติ ตามมาตรา 35 (1) เป็นระยะเวลา 5 ปี      |
|                 | นับจากวันที่พ้นกำหนดระยะเวลาตามมาตรา 31                 |
|                 |                                                    |
|                 | 8. ให้หักค่าขนส่ง ค่าไฟฟ้า                               |
|                 | และค่าประปาสองเท่าของค่าใช้จ่ายดังกล่าว เป็นระยะเวลา 10 ปี  |
|                 | นับแต่วันที่เริ่มมีรายได้จากการประกอบกิจการนั้น ตามมาตรา 35    |
|                 | (2)                                                |
|                 |                                                    |
|                 | 9 ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวย  |
|                 | ความสะดวกร้อยละ 25 ของเงินลงทุน                       |
|                 | นอกเหนือไปจากการหักค่าเสื่อมราคาตามปกติ ตามมาตรา 35 (3)  |
|                 |                                                    |
|                 | 10.                                                |
|                 | ให                                                 |
|                 | ้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามา |
|                 | จากต่างประเทศเพื่อใช้ในการผลิตเพื่อการส่งออก เป็นระยะเวลา 5 |
|                 | ปี นับแต่วันนำเข้าครั้งแรก ตามมาตรา 36 (1)                |
|                 |                                                    |
|                 | 11.                                                |
|                 | ให้ได้ร                                              |
|                 | ับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่ง |
|                 | กลับออกไปเป็นระยะเวลา 5 ปี นับแต่วันที่นำเข้าครั้งแรกตามมาตรา |
|                 | 36 (2)                                             |
|                 |                                                    |
|                 | 12.                                                |
|                 | ให้นำหร                                             |
|                 | ือส่งเงินออกนอกราชอาณาจักรเป็นเงินตราต่างประเทศได้ตามมาตรา |
|                 | 37                                                 |
+-----------------+----------------------------------------------------+
| บ               | เลขที่ 1829 (2)/2549 ลงวันที่ 29 สิงหาคม 2549            |
| ัตรส่งเสริมการลงทุน |                                                    |
+-----------------+----------------------------------------------------+
| ประเภทกิจการ     | กิจการผลิตเหล็กขั้นต้น (น้ำเหล็กและเหล็กถลุง) เหล็กขั้นกลาง     |
|                 | (STEEL BILLET และ BLOOM) เหล็กขั้นปลาย                |
| ที่ได้รับการส่งเสริม  | (เหล็กรูปพรรณรีดร้อน เหล็กแผ่นรีดร้อน                      |
|                 | และเหล็กแผ่นไร้สนิมรีดร้อน)                              |
+-----------------+----------------------------------------------------+
| สิทธิประโยชน์      | ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน  |
|                 | พ.ศ. 2520 ดังนี้                                      |
|                 |                                                    |
|                 | 1.                                                 |
|                 | ให้ได้รับอนุญาตนำคนต่างด้าวซึ่งเป็นช่างฝีมือเข้ามาในราชอาณาจักร  |
|                 | ตามมาตรา 25                                        |
|                 |                                                    |
|                 | 2. ให้คนต่างด้าวซึ่งเป็นช่างฝีมือได้รับอนุญาตทำงานตามมาตรา 25  |
|                 | และ 26                                             |
|                 |                                                    |
|                 | 3. ให้ได้รับยกเว้นอากรขาเข้าสำหรับเครื่องจักร ตามมาตรา 28   |
|                 | ตามที่คณะกรรมการพิจารณาอนุมัติ                           |
|                 |                                                    |
|                 | 4. ให้ได้รับลดหย่อนอากรขาเข้าร้อยละ 75 ของอัตราปกติ        |
|                 | สำหรับวัตถุดิบและวัสดุจำเป็นที่นำเข้ามาใช้ในการผลิต            |
|                 | เพื่อจำหน่ายในประเทศเป็นระยะเวลา 1 ปี นับแต่วันนำเข้าครั้งแรก |
|                 | ตามมาตรา 30                                        |
|                 |                                                    |
|                 | 5. ให้ได้รับยกเว้นภาษีเงินได้นิติบุคคลไม่เกินร้อยละ 100         |
|                 | ของเงินลงทุนไม่รวมค่าที่ดินและทุนหมุนเวียน เป็นระยะเวลา 8 ปี   |
|                 | นับแต่วันที่เริ่มมีรายได้จากการประกอบกิจการนั้น ตามมาตรา 31    |
|                 |                                                    |
|                 | 6.                                                 |
|                 | ใ                                                  |
|                 | ห้ได้รับยกเว้นไม่ต้องนำเงินปันผลจากกิจการที่ได้รับยกเว้นภาษีเงินได้ |
|                 | นิติบุคคลตามมาตรา 31                                  |
|                 | ไปรวมคำนวณเพื่อเ                                     |
|                 | สียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล |
|                 | ตามมาตรา 34                                        |
|                 |                                                    |
|                 | 7.                                                 |
|                 | ให้ได้รับลดหย่อนภา                                     |
|                 | ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |
|                 | 50 ของอัตราปกติ ตามมาตรา 35 (1) เป็นระยะเวลา 5 ปี      |
|                 | นับจากวันที่พ้นกำหนดระยะเวลาตามมาตรา 31                 |
|                 |                                                    |
|                 | 8. ให้หักค่าขนส่ง ค่าไฟฟ้า                               |
|                 | และค่าประปาสองเท่าของค่าใช้จ่ายดังกล่าวระยะ เวลา 10       |
|                 | ปีนับแต่วันเริ่มมีรายได้จากการประกอบกิจการนั้นตามมาตรา 35(2)  |
|                 |                                                    |
|                 | 9 ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวย  |
|                 | ความสะดวกร้อยละ 25 ของเงินลงทุน                       |
|                 | นอกเหนือไปจากการหักค่าเสื่อมราคาตามปกติ ตามมาตรา 35 (3)  |
|                 |                                                    |
|                 | 10.                                                |
|                 | ให้ได้รับยกเว้นอากรขาเข้าสำหรับวัตถุดิบและวัสดุจำ             |
|                 | เป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก |
|                 | เป็นระยะเวลา 5 ปี นับแต่วันนำเข้าครั้งแรก ตามมาตรา 36 (1)  |
|                 |                                                    |
|                 | 11.                                                |
|                 | ให้ได้ร                                              |
|                 | ับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่ง |
|                 | กลับออกไปเป็นระยะเวลา 5 ปี นับแต่วันนำเข้าครั้งแรกตามมาตรา  |
|                 | 36 (2)                                             |
|                 |                                                    |
|                 | 12.                                                |
|                 | ให้นำหร                                             |
|                 | ือส่งเงินออกนอกราชอาณาจักรเป็นเงินตราต่างประเทศได้ตามมาตรา |
|                 | 37                                                 |
+-----------------+----------------------------------------------------+

3.4 การตลาดและกลยุทธ์การตลาด

  จุดเด่นและโอกาสในการประกอบธุรกิจ

1. ผลิตภัณฑ์ที่มีคุณภาพสูง ในจำนวนผู้ผลิตเหล็กแผ่นรีดร้อนในประเทศไทย มีเพียง 2 บริษัทที่ใช้
(1) กระบวนการหลอมเหล็ก (2) กระบวนการหล่อแผ่นเหล็ก และ (3) กระบวนการรีดแผ่นเหล็ก
รวมอยู่ในโรงงานเดียวกัน
ซึ่งบริษัทเป็นหนึ่งในสองบริษัทที่ใช้กระบวนการดังกล่าวโดยกระบวนการหลอมวัตถุดิบ (เศษเหล็ก
และเหล็กถลุง) เพื่อให้ได้เป็นน้ำเหล็กนั้น
จะทำให้บริษัทสามารถควบคุมคุณภาพน้ำเหล็กก่อนนำไปหล่อเป็นเหล็กแผ่นหนาขนาดกลาง (Slab)
และรีดแผ่นเหล็ก ส่งผลให้เหล็กแผ่นรีดร้อนชนิดม้วนของบริษัท
มีคุณภาพสูงและสม่ำเสมอทั้งส่วนองค์ประกอบทางเคมี คุณภาพผิว และความหนา ในขณะที่บริษัทอื่นๆ
จะใช้กระบวนการรีดซ้ำด้วยการนำ Slab จากต่างประเทศมาเพิ่มเป็นอุณหภูมิประมาณ 1,100
องศาเซลเซียส แล้วทำการรีดซ้ำ ซึ่งทำให้ยากแก่การควบคุมคุณภาพ
และสูญเสียพลังงานในการเพิ่มอุณหภูมิของ Slab จากอุณหภูมิปกติสูงขึ้นเป็นอุณหภูมิประมาณ 1,100
องศาเซลเซียส

2. ผลิตภัณฑ์มีหลากหลายขนาด
บริษัทสามารถผลิตเหล็กแผ่นรีดร้อนที่มีขนาดหน้ากว้างได้ตามความต้องการของลูกค้าได้ทันทีด้วยการปรับเครื่องหล่อเหล็กแผ่นหนาในระหว่างกระบวนการผลิต
จึงสามารถสนองตอบความต้องการของลูกค้าได้อย่างรวดเร็วและทั่วถึง ในขณะที่โรงเหล็กอื่นๆ
ที่ไม่มีกระบวนการหลอมและหล่อเหล็กแผ่นหนาเอง
จะต้องพึ่งพาการนำเข้าเหล็กแผ่นหนาจากต่างประเทศ

3. ระยะเวลาการผลิตที่สั้นทำให้ลูกค้าได้รับสินค้าที่เร็ว
เนื่องจากกระบวนการผลิตของบริษัทเป็นระบบการผลิตแบบต่อเนื่อง (Continuous Processing)
ทั้งการหลอม การหล่อ และการรีด โดยใช้เวลาในการผลิตทั้งสิ้นเพียง 3.5 ชั่วโมง
และในกระบวนการผลิตยังสามารถปรับเปลี่ยนองค์ประกอบวัตถุดิบเพื่อผลิตแผ่นเหล็กที่มีคุณภาพต่างๆ
กันตามความต้องการของลูกค้าได้อย่างรวดเร็ว
ส่งผลให้บริษัทสามารถส่งสินค้าให้แก่ลูกค้าได้อย่างรวดเร็ว
ช่วยให้ลูกค้าลดภาระการเก็บสต็อคสินค้าได้อีกทางหนึ่ง

4. การใช้เงินทุนหมุนเวียนที่ต่ำกว่าเมื่อเทียบกับคู่แข่ง เนื่องจากวัตถุดิบที่จัดเก็บ ได้แก่ เศษเหล็ก
และเหล็กถลุง มีมูลค่าต่ำกว่า Slab ซึ่งเป็นวัตถุดิบของผู้ผลิตประเภทที่ไม่มีเตาหลอม
ทำให้บริษัทใช้เงินทุนหมุนเวียนที่ต่ำกว่าเพื่อจัดเก็บสต็อคในปริมาณที่เทียบเท่ากัน นอกจากนั้น
บริษัทยังมีการสั่งซื้อวัตถุดิบโดยมีสัญญาแบบ Consignment
ซึ่งจะชำระเงินค่าวัตถุดิบให้แก่ผู้ขายเมื่อบริษัทมีการใช้วัตถุดิบจริง แต่อย่างไรก็ดี
บริษัทยังคงมีภาระอัตราดอกเบี้ยของยอดค้างชำระ
นับตั้งแต่วันที่ส่งของลงเรือจนถึงวันที่มีการชำระค่าวัตถุดิบ
จึงทำให้มีการใช้เงินทุนหมุนเวียนที่ต่ำกว่าบริษัทคู่แข่งส่วนใหญ่ในอุตสาหกรรม

5. เทคโนโลยีการผลิตที่ทันสมัย
บริษัทมีเทคโนโลยีการผลิตที่ทันสมัยด้วยเครื่องจักรที่ใช้เทคโนโลยีการผลิตล่าสุดจากบริษัทชั้นนำของโลกในด้านการหลอม
การหล่อ และการรีดจากประเทศเยอรมนี และประเทศญี่ปุ่น
ทำให้บริษัทสามารถผลิตสินค้าในคุณภาพมาตรฐานเป็นที่ยอมรับจากลูกค้าทั่วโลก

6. สภาพความได้เปรียบในด้านการแข่งขันเนื่องจากมาตรการตอบโต้ทางภาษี
ปัจจุบันอุตสาหกรรมเหล็กในประเทศไทยยังอยู่ในช่วงที่ได้รับการพิจารณาคุ้มครองต่ออายุในเรื่องมาตรการตอบโต้การทุ่มตลาดที่ได้สิ้นสุดลงไปในปี
2551 ซึ่งหากภาครัฐพิจารณาต่ออายุในเรื่องดังกล่าว ก็จะทำให้บริษัทต่างชาติที่อยู่ในข่าย
จะถูกเรียกเก็บภาษีนำเข้าในอัตราที่สูง
ซึ่งทำให้มีความเสียเปรียบหากจะเข้ามาแข่งขันในตลาดภายในประเทศ

7. ประสบการณ์ของพนักงานและผู้บริหารในอุตสาหกรรมเหล็ก บริษัทมีกลุ่มผู้บริหาร
ที่ประสบการณ์ยาวนานในอุตสาหกรรม ทั้งผู้บริหารระดับสูง
และวิศวกรมีความเชี่ยวชาญในอุตสาหกรรมเหล็กมายาวนาน

8. การเข้าลงทุนและเป็นพันธมิตรทางธุรกิจกับคู่แข่งทางการค้า
บริษัทและบริษัทย่อยได้เข้าลงทุนโดยการเข้าถือหุ้นในบริษัท จี เจ สตีล จำกัด (มหาชน) หรือ GJS
สัดส่วน ณ วันที่ 31 ธันวาคม 2554 เท่ากับร้อยละ 43.90 ของทุนจดทะเบียนชำระแล้ว
(บริษัทร้อยละ 22.33 และบริษัทย่อยร้อยละ 21.57) จากการที่บริษัทได้เข้าถือหุ้นใน GJS
และเข้าเป็นพันธมิตรทางธุรกิจนั้น ได้ส่งผลให้เกิดการผนึกกำลังทางธุรกิจ (Synergy)
ในด้านการผลิต การแข่งขัน การควบคุมต้นทุน
การลดความเสี่ยงทางธุรกิจและการเปลี่ยนคู่แข่งขันเป็นพันธมิตรทางธุรกิจการค้า

  กลยุทธ์หลักในการดำเนินธุรกิจ

1. การเพิ่มประสิทธิภาพในการผลิต ต้นทุนหลักในการผลิตเหล็กแผ่นรีดร้อนของบริษัทได้แก่
ต้นทุนวัตถุดิบ (Raw Material Cost) คิดเป็นร้อยละ 70 ของต้นทุนการผลิตรวม
และต้นทุนแปรสภาพ (Conversion Cost) คิดเป็นร้อยละ 27 ของต้นทุนการผลิตรวม
อย่างไรก็ตาม
เนื่องจากราคาวัตถุดิบมีแนวโน้มขึ้นลงตามสภาวะตลาดซึ่งอยู่นอกเหนือการควบคุมของบริษัท ดังนั้น
บริษัทจึงมีนโยบายหลัก
ในการควบคุมและลดต้นทุนแปรสภาพเพื่อลดต้นทุนและเพิ่มประสิทธิภาพในการผลิตให้สูงที่สุด
โดยการปรับปรุงประสิทธิภาพการใช้เครื่องจักร ลดการใช้พลังงาน
ลดเวลาการหยุดผลิตเพื่อตั้งหรือปรับเครื่องจักร ลดเวลาหยุดผลิตจากปัญหาการผลิต
และเพิ่มอัตราการผลิต (Increasing Production Yield)

2. การผลิตมุ่งเน้นที่คุณภาพ บริษัทมีนโยบายมุ่งเน้นการผลิตผลิตภัณฑ์ที่มีคุณภาพ
โดยอาศัยการควบคุมการผลิตน้ำเหล็กให้มีคุณสมบัติทางเคมี ฟิสิกส์ และกายภาพที่ดี
เพื่อให้ได้น้ำเหล็กที่มีคุณภาพ
ซึ่งบริษัทมีนโยบายในการลงทุนวิจัยและพัฒนาคุณภาพน้ำเหล็กรวมถึงการพยายามคัดเลือกเศษเหล็ก
และเหล็กถลุงที่มีคุณภาพสูงมาใช้ในการผลิต

3. การเพิ่มกำลังการผลิต บริษัทมีนโยบายในการขยายกำลังการผลิต 1.8 ล้านตันต่อปี เพิ่มขึ้นเป็น
3.4 ล้านตันต่อปี ซึ่งจะทำให้บริษัทมีรายได้ที่เพิ่มขึ้น
อีกทั้งต้นทุนการผลิตต่อหน่วยจะลดต่ำลงเนื่องจากประสิทธิภาพการผลิตที่เพิ่มขึ้น

4. การเพิ่มสายผลิตภัณฑ์
บริษัทมีแผนขยายสายผลิตภัณฑ์พร้อมกับการขยายกำลังการผลิตโดยจะผลิตเหล็กในส่วนที่มีมูลค่าเพิ่ม
เช่น เหล็กรีดร้อนที่ผ่านการกัดล้างและเคลือบน้ำมัน
และเหล็กรีดร้อนที่ผ่านการกัดล้างและรีดผิวเรียบ เหล็กแผ่นรีดร้อนชนิดแถบและชนิดแผ่น
ทำให้หลังการขยายกำลังการผลิต บริษัทจะสามารถผลิตและขายเหล็กที่มีมูลค่าสูงขึ้น
ทำให้มีอัตรากำไรสูงขึ้น

5. การปรับปรุงคุณภาพการผลิตให้เป็นไปตามมาตรฐานสิ่งแวดล้อม
บริษัทมีนโยบายพัฒนากระบวนการผลิตเพื่อให้มีผลกระทบต่อสิ่งแวดล้อมน้อยที่สุด
และบริษัทมีนโยบายพัฒนาการใช้พลังงานอย่างมีประสิทธิภาพในการผลิต
รวมถึงลดการฟุ้งการกระจาย Green House Gas

6. กระบวนการผลิตที่ได้มาตรฐานให้เป็นตามมาตรฐานสากล
ปัจจุบันบริษัทเป็นผู้ผลิตที่ได้รับมาตรฐาน ISO 9001, ISO 14001 และ OHSAS/TIS 18001
ซึ่งบริษัทมุ่งมั่นที่จะรักษามาตรฐานคุณภาพการผลิตดังกล่าว
เพื่อสร้างความเชื่อมั่นในคุณภาพผลิตภัณฑ์ให้กับลูกค้าของบริษัท
โดยบริษัทมีเป้าหมายที่จะเป็นผู้ผลิตที่มีมาตรฐานการผลิตในระดับโลกทั้งในด้านคุณภาพและมาตรฐานสิ่งแวดล้อม

7. การรักษาสัมพันธภาพที่ดีกับกลุ่มลูกค้าด้วยการบริการที่สร้างความพึงพอใจของลูกค้าเหนือคู่แข่ง
บริษัทมีนโยบายที่จะสร้างความสัมพันธ์ที่ดีกับกลุ่มลูกค้าทุกกลุ่ม โดยมุ่งเน้นการบริการ
ในด้านการจัดส่งผลิตภัณฑ์ให้ตรงตามกำหนดเวลา
จัดส่งผลิตภัณฑ์ที่ตรงตามมาตรฐานและความคาดหวังของลูกค้า
รวมถึงการติดต่อสื่อสารกับลูกค้าอย่างต่อเนื่องเพื่อหาแนวทางในการพัฒนาผลิตภัณฑ์ให้มีคุณภาพที่ดีขึ้น
มีคุณสมบัติและคุณลักษณะที่ตรงกับความต้องการของลูกค้าและเป็นไปอย่างสอดคล้องกับการพัฒนาสินค้าของกลุ่มลูกค้า

นโยบายการดำเนินธุรกิจและการตลาด

ด้วยเทคโนโลยีการผลิตที่ทำให้บริษัทสามารถจะผลิตสินค้าได้หลากหลายขนาด
และคุณภาพตามความต้องการใช้ของลูกค้า โดยสินค้าที่บริษัทผลิตได้มีคุณภาพได้มาตรฐานสากล
ทั้งของประเทศสหรัฐอเมริกา (ASTM) ญี่ปุ่น (JIS) และยุโรป (API,DIN)
รวมถึงมาตรฐานผลิตภัณฑ์อุตสาหกรรม (มอก.)
ภายใต้ระบบการผลิตที่ได้รับการรับรองคุณภาพมาตรฐาน ISO 9001
ประกอบกับการที่บริษัทเป็นโรงงานเดียวในประเทศไทย
และเป็นจำนวนไม่กี่โรงงานในโลกที่สามารถผลิตเหล็กแผ่นรีดร้อนได้ขนาดบางที่สุดถึง 1.0
มิลลิเมตร เช่น POSCO North Star/BHP และ Trico
ทำให้สามารถเข้าถึงความต้องการของลูกค้าได้มากกว่าผู้ผลิตรายอื่นๆ
ปัจจุบันบริษัทเน้นการจำหน่ายให้กับลูกค้าในประเทศเป็นหลัก
โดยพยายามทำการตลาดเพื่อให้ครอบคลุมกลุ่มลูกค้าเป้าหมายให้มากที่สุด
และตรงตามความต้องการของลูกค้าในเวลาอันรวดเร็ว
ในขณะเดียวกันบริษัทก็มองหาโอกาสในการขยายการตลาดออกไปยังต่างประเทศเมื่อสภาวะตลาดเอื้ออำนวย

กลุ่มลูกค้าเป้าหมาย

กลุ่มลูกค้าของบริษัทที่สำคัญคือกลุ่มผู้ใช้เหล็กรีดร้อนในอุตสาหกรรมที่เกี่ยวข้องต่างๆ
ทั้งทางตรงและทางอ้อม เช่น การผลิตท่อเหล็ก เหล็กโครงสร้าง ถังแก๊ส ตู้คอนเทนเนอร์
ศูนย์บริการเหล็ก และโรงงานผลิตเหล็กรีดเย็น เป็นต้น
โดยปัจจุบันบริษัททำการขายสินค้าผ่านศูนย์บริการตัดเหล็กแผ่นรีดร้อนชนิดม้วน (Coil Center)
เป็นหลัก คิดเป็นประมาณร้อยละ 96 ของยอดจำหน่ายทั้งหมด ส่วนที่เหลือ
บริษัทจำหน่ายให้กับตัวแทนจำหน่ายและผู้ใช้โดยตรงในอุตสาหกรรมต่อเนื่องโดยตรง

สัดส่วนยอดขายภายในประเทศและต่างประเทศต่อยอดขายรวมของผลิตภัณฑ์เหล็กแผ่นรีดร้อนชนิดม้วนของบริษัทระหว่างปี
2551 -2554

  (หน่วย : ล้านบาท)

+-----------------+--------+-------+--------+-------+--------+-------+
| ยอดขาย          | 2554   |       | 2553   |       | 2552   |       |
|                 |        |       |        |       |        |       |
|                 |        |       | Z      |       | (ปรับป  |       |
|                 |        |       |        |       | รุงใหม่) |       |
|                 |        |       | Z      |       |        |       |
|                 |        |       |        |       |        |       |
|                 |        |       | (      |       |        |       |
+-----------------+--------+-------+--------+-------+--------+-------+
|                 | รายได้  | ร้อยละ | รายได้  | ร้อยละ | รายได้  | ร้อยละ |
+-----------------+--------+-------+--------+-------+--------+-------+
| ในประเทศ        | 30,346 | 99.4  | 22,152 | 97.5  | 20,271 | 93.8  |
+-----------------+--------+-------+--------+-------+--------+-------+
| ต่างประเทศ       | 178    | 0.6   | 752    | 2.5   | 1,680  | 6.2   |
+-----------------+--------+-------+--------+-------+--------+-------+
| หัก : ส่วนลดการค้า | -      | -     | -      | -     | -      | -     |
+-----------------+--------+-------+--------+-------+--------+-------+
| รวม             | 30,525 | 100.0 | 22,904 | 100.0 | 21,952 | 100.0 |
+-----------------+--------+-------+--------+-------+--------+-------+

  3.5 ลักษณะลูกค้าและความสัมพันธ์ระหว่างลูกค้ากับบริษัท

  ความสัมพันธ์กับกลุ่มลูกค้าในประเทศ

บริษัทมีนโยบายในการจำหน่ายสินค้าให้กับลูกค้าทุกรายที่มีฐานะมั่นคง
และมีปริมาณการสั่งซื้อสม่ำเสมอ ปัจจุบันลูกค้าส่วนใหญ่เป็นศูนย์บริการตัดเหล็กแผ่นรีดร้อนชนิดม้วน
(Coil Center) คิดเป็นประมาณร้อยละ 96 ของยอดจำหน่ายทั้งหมด
ส่วนที่เหลือจะเป็นตัวแทนจำหน่าย โดยบริษัทมีกลุ่มพันธมิตรการค้า
และบริษัทที่เกี่ยวข้องกันที่เป็นตัวแทนจำหน่ายจำนวน 4 ราย เช่น บริษัท เฟดเดอรัล สตีล อินดัสตรี้
จำกัด บริษัท นารา อินเตอร์เนชั่นแนล จำกัด บริษัท มิลล์คอนสตีล อินดัสทรีส์ จำกัด (มหาชน)
และบริษัท แอ็ดวานซ์ เมทัล แฟบริเคชั่นส์ จำกัด เป็นต้น
และผู้ใช้โดยตรงในอุตสาหกรรมต่อเนื่องโดยตรง คิดเป็นร้อยละ 4 ของยอดจำหน่ายทั้งหมด

ความสัมพันธ์กับกลุ่มลูกค้าต่างประเทศ

บริษัทมีนโยบายในการส่งออกสินค้าไปต่างประเทศ
โดยขายสินค้าผ่านกลุ่มตัวแทนจำหน่ายต่างประเทศจำนวนหลายราย เช่น Cargill
International Trading Pte. Ltd., Intergrade AG, Mitsui & Co., (Thailand)
Ltd., Duferco Asia Pte. Ltd. และ Stemcor (SEA) Pte. Ltd. เป็นต้น
ซึ่งเป็นผู้ค้าเหล็กรายใหญ่ในตลาดโลกที่มีชื่อเสียง

  3.6 นโยบายราคา

บริษัทมีนโยบายในการกำหนดราคาของผลิตภัณฑ์เหล็กแผ่นรีดร้อนชนิดม้วน
โดยอิงจากราคาวัตถุดิบนำเข้าและค่าใช้จ่ายที่เกี่ยวข้องกับการนำเข้าวัตถุดิบ
ราคาจำหน่ายของคู่แข่ง ต้นทุนการผลิต และราคาตลาดโลก อย่างไรตาม
ราคาผลิตภัณฑ์ที่จำหน่ายให้กับลูกค้าจะแตกต่างกันตามคุณภาพ ขนาด
และประเภทของผลิตภัณฑ์ตามที่ลูกค้ากำหนด
ซึ่งราคาขายของผลิตภัณฑ์ที่เหมือนกันทุกประการจะมีราคาใกล้เคียงกันสำหรับลูกค้าทุกประเภท

  3.7 การจัดหาผลิตภัณฑ์และบริการ

3.7.1 การผลิตและกำลังการผลิต

โรงงานผลิตเหล็กแผ่นรีดร้อนของบริษัท ตั้งอยู่บนที่ดินจำนวนประมาณ 429 ไร่ ในสวนอุตสาหกรรม
เอส เอส พี ตำบลหนองละลอก อำเภอบ้านค่าย จังหวัดระยอง
ซึ่งเป็นโรงงานที่มีกระบวนการผลิตเหล็กครบวงจร ทั้งหลอม หล่อ และรีด อยู่ในโรงงานเดียวกัน
หรือที่เรียกว่า Compact Mini Mill และเป็นการผลิตแบบต่อเนื่อง ซึ่งมีกำลังการผลิตสูงสุด
(Design Capacity) ที่ 1.8 ล้านตันต่อปี โดยขณะนี้มีประสิทธิภาพกำลังการผลิต (Effective
Capacity) ที่ 1.5 ล้านตันต่อปี และโรงงานสามารถขยายกำลังการผลิตสูงสุดได้ถึง 3.4
ล้านตันต่อปี ด้วยการซื้อเครื่องจักรบางส่วนเพิ่มเติม

กระบวนการผลิตทั้งหมดบริษัทจะใช้เวลาทั้งสิ้นประมาณ 3.5 ชั่วโมง
โดยโรงงานเปิดดำเนินการผลิตได้ตลอด 24 ชั่วโมง ซึ่งช่วงเวลาการผลิตจะแบ่งเป็น 3 กะ
และใช้คนงาน 4 ชุดหมุนเวียนสลับกันปฏิบัติงาน ทั้งนี้โรงงานจะมีการหยุดซ่อมบำรุงประจำปี ปีละ 1
ครั้งๆ ละประมาณ 7-10 วัน ซึ่งการซ่อมบำรุงจะดำเนินการและควบคุมโดยวิศวกรของบริษัท

  3.7.2 วัตถุดิบและสาธารณูปโภคสำคัญที่ใช้ในการผลิต

กระบวนการผลิตของบริษัทมีการใช้วัตถุดิบหลักคือ เศษเหล็ก และเหล็กถลุง รวมถึง
เศษเหล็กที่ได้มาจากกระบวนการผลิต นอกจากนี้ในการผลิตต้องใช้สารผสมในการผลิตอันได้แก่
ปูนขาวเผา (Burnt Lime) สารประกอบอัลลอยด์ เพื่อช่วยให้ผลิตภัณฑ์มีคุณสมบัติตามที่ต้องการ

สำหรับสาธารณูปโภคที่สำคัญที่ใช้ในการผลิต ได้แก่ ไฟฟ้า ก๊าซธรรมชาติ (Natural Gas)
ก๊าซออกซิเจน ก๊าซชนิดอื่นๆ รวมถึงน้ำดิบ

วัตถุดิบหลักในการผลิต เป็นต้นทุนหลักที่ใช้ในการผลิตคิดเป็นอัตราส่วนประมาณ ร้อยละ 70
ของต้นทุนการผลิตทั้งหมดโดยวัตถุดิบหลักประกอบด้วย เศษเหล็ก และเหล็กถลุง สารปรุงแต่ง
และสารผสม เช่น ปูนขาว อัลลอยย์ เป็นต้น

  3.7.3 กลยุทธการจัดซื้อวัตถุดิบ

บริษัทมีการทำสัญญาซื้อขายวัตถุดิบจากต่างประเทศ คือ เศษเหล็กและเหล็กถลุง กับ
บริษัทผู้ค้ารายใหญ่ 3 รายในรูปแบบสัญญา Consignment
หรือการขายวัตถุดิบพร้อมจัดสินเชื่อให้แก่บริษัท
โดยบริษัทจะทำการกำหนดราคาซื้อกับบริษัทผู้ขายวัตถุดิบเป็นราคาปัจจุบัน ณ วันสั่งซื้อวัตถุดิบ
ซึ่งทำให้บริษัทสามารถกำหนดต้นทุนการผลิตแต่ละครั้งของบริษัทและบริษัทต้องชำระเงินค่าวัตถุดิบก่อนที่จะนำวัตถุดิบนั้นไปใช้
โดยชำระตามจำนวนที่เบิกใช้จริงด้วยราคาปัจจุบัน ณ วันที่สั่งซื้อวัตถุดิบที่ได้กำหนดไว้ล่วงหน้า
ซึ่งช่วยให้บริษัทสามารถสั่งซื้อวัตถุดิบเข้ามาเก็บไว้ได้เพียงพอ
โดยไม่กระทบต่อกระแสเงินสดจนกว่าจะมีการเบิกใช้วัตถุดิบดังกล่าว ทั้งนี้
จะมีการทำสัญญาย่อยสำหรับการสั่งซื้อแต่ละครั้งเพื่อกำหนดรายละเอียดและราคาของวัตถุดิบ

บริษัทมีนโยบายจัดเก็บวัตถุดิบไว้ในลานจัดเก็บประมาณ 60 - 90 วัน
เพื่อให้มีวัตถุดิบเพียงพอที่จะป้อนเข้าสู่ระบบการผลิตได้อย่างต่อเนื่อง
ยกเว้นกรณีที่วัตถุดิบในตลาดโลกมีแนวโน้มที่จะจัดหายากขึ้น เช่น
ในช่วงสถานการณ์สงครามอ่าวเปอร์เซีย เป็นต้น ซึ่งอาจมีการสั่งซื้อในปริมาณมากกว่าปกติ
และเนื่องจากกระบวนการผลิตของบริษัทมีความยืดหยุ่นในการใช้วัตถุดิบ
โดยสามารถเลือกส่วนผสมที่แตกต่างกันไประหว่างเศษเหล็กเกรดต่างๆ กับเหล็กถลุงได้
ทำให้บริษัทสามารถวางแผนการจัดหาวัตถุดิบแต่ละชนิดได้ตามภาวะราคาตลาดโลก

  3.8 การควบคุมผลกระทบต่อสิ่งแวดล้อมของโรงงาน

บริษัทมีการดำเนินการวัดผลและตรวจสอบคุณภาพสิ่งแวดล้อมอย่างต่อเนื่องเป็นประจำอย่างน้อย ปีละ
2 ครั้ง โดยเริ่มตั้งแต่เปิดดำเนินการผลิต และเดือนกรกฎาคม 2546 บริษัทได้ว่าจ้างบริษัทที่ปรึกษา
เพื่อทำการตรวจติดตามด้านคุณภาพสิ่งแวดล้อมโรงงานผลิตเหล็กแผ่นรีดร้อนชนิดม้วน
และจัดทำรายงานผลการปฏิบัติตามมาตรการป้องกัน แก้ไขผลกระทบต่อสิ่งแวดล้อม
โดยรายงานดังกล่าว
ถูกนำเสนอต่อสำนักงานนโยบายและแผนทรัพยากรธรรมชาติและแผนสิ่งแวดล้อม
กรมโรงงานอุตสาหกรรม อุตสาหกรรมจังหวัดระยอง และกรมทรัพยากรธรณี
โรงงานดำเนินการภายใต้การกำกับดูแลของหน่วยงานหลักๆ ได้แก่ กรมโรงงานอุตสาหกรรม
ภายใต้พระราชบัญญัติโรงงาน พ.ศ. 2535
และเนื่องจากบริษัทมีกระบวนการผลิตด้วยการใช้เตาหลอมไฟฟ้าเพื่อหลอมวัตถุดิบจำพวก
เศษเหล็กและเหล็กถลุงให้เป็นน้ำเหล็ก
การประกอบการจึงอยู่ภายใต้การกำกับดูแลของกรมทรัพยากรธรณีตามพระราชบัญญัติแร่ พ.ศ. 2510
ด้วย ทั้งนี้ นับตั้งแต่เริ่มเปิดดำเนินกิจการในปี 2542
หน่วยงานทั้งสองได้มีการตรวจสอบการประกอบกิจการอยู่เป็นระยะ

  สรุปผลการศึกษาผลกระทบต่อสิ่งแวดล้อมจัดทำโดยบริษัทที่ปรึกษาของบริษัท

  1. มลพิษทางอากาศจากกระบวนการผลิต และการควบคุม

แหล่งกำเนิดมลพิษทางอากาศที่สำคัญของบริษัท ได้แก่ เตาหลอมไฟฟ้า (EAF), เตาปรับปรุงคุณภาพ
น้ำเหล็ก (LF), และเตาอบเหล็กแผ่น (TF) ซึ่งขั้นตอนการผลิตที่อาจก่อให้เกิดมลพิษทางอากาศ
ได้แก่

-   Charging Cycle เป็นช่วงที่เกิดมลพิษในขณะเปิดฝาเตาหลอมไฟฟ้า เพื่อเติมเหล็กลงเตา

-   Melting Cycle เป็นช่วงที่เกิดมลพิษในขณะทำการหลอมเศษเหล็กในเตาหลอมไฟฟ้า

-   Tapping Cycle เป็นช่วงที่เกิดมลพิษขณะทำการเทน้ำเหล็กออกจากเตาหลอมไฟฟ้า

-   Refinishing Cycle เป็นช่วงที่เกิดมลพิษขณะทำการปรับปรุงคุณภาพน้ำเหล็กใน

  เตาหลอมไฟฟ้า

มลพิษทางอากาศที่เกิดขึ้นจากกระบวนการผลิตดังกล่าว ได้แก่ ฝุ่น
ซึ่งมลพิษที่เกิดขึ้นจะถูกรวบรวมเข้าสู่ระบบดักฝุ่นก่อนระบายออกทางปล่องควัน
รายละเอียดของระบบบำบัดมลพิษทางอากาศ มีดังนี้

-   ระบบรวบรวมมลพิษโดยตรงจากแหล่งกำเนิด (Primary Fume Exhaustion System)
    เป็นระบบติดอยู่กับฝาเตา (Direct Roof Hood) ทำหน้าที่รวบรวมอากาศเสียในช่วง
    Melting และ Refinishing Cycle โดยการดูดอากาศเสียผ่าน Roof Hood
    หรือระบบระบายความร้อนที่มีลักษณะเป็นท่อน้ำหล่อเย็นหุ้มอยู่ชั้นนอก และผ่าน Heat
    Exchanger เพื่อลดอุณหภูมิ ซึ่งในขั้นตอนนี้
    ฝุ่นละอองขนาดใหญ่บางส่วนจะตกสู่ถังรองรับฝุ่นละอองตามแรงโน้มถ่วงของโลก

-   ระบบรวบรวมอากาศเสียที่ติดตั้งอยู่เหนือเตาหลอม (Secondary Fume Exhaustion
    System) ทำหน้าที่รวบรวมอากาศเสียในช่วง Charging และ Tapping Cycle
    ซึ่งเป็นช่วงที่ Roof Hood หยุดทำงาน เพื่อป้องกันการฟุ้งกระจายจากอากาศเสียที่เกิดขึ้น
    ดังนั้น จึงมีระบบรวบรวมฝุ่นแบบ Canopy Hood ติดตั้งอยู่เหนือเตาหลอม
    โดยอากาศเสียที่ถูกดูดผ่าน Canopy Hood จะถูกส่งไปบำบัดยังระบบดักฝุ่นแบบถุงกรอง (Bag
    Filter) ต่อไป

-   ระบบดักฝุ่นแบบถุงกรอง (Bag House Filter) เป็นระบบดักฝุ่นโดยใช้ถุงกรองชนิด
    Polyester ซึ่งมีประสิทธิภาพ ในการดักฝุ่นได้มากกว่าร้อยละ 99
    ทำให้ปริมาณฝุ่นละอองหลังผ่านการบำบัดมีปริมาณน้อยมากก่อนระบายออกทางปล่องควัน

-   นอกจากนี้ยังมีการใช้ก๊าซธรรมชาติในกระบวนการผลิตบางส่วน
    ซึ่งก๊าซธรรมชาติเป็นเชื้อเพลิงสะอาด
    ทำให้สามารถควบคุมคุณภาพอากาศที่ระบายออกให้อยู่ในเกณฑ์มาตรฐานได้

ทั้งนี้เมื่อที่ปรึกษาดำเนินการติดตามตรวจสอบคุณภาพอากาศพบว่าคุณภาพอากาศ ได้แก่ ฝุ่นละออง
และก๊าซไนโตรเจนไดออกไซด์ เป็นไปตามมาตรฐาน

  2. น้ำเสียจากกระบวนการผลิต และการควบคุม

น้ำเสียจากกระบวนการผลิตเกิดจากระบบหล่อเย็น ซึ่งน้ำเสียที่เกิดขึ้นจะผ่านระบบบำบัด
โดยผ่านการดักตะกอนและบ่อแยกคราบน้ำมัน
(โดยคราบน้ำมันที่เกิดขึ้นจะถูกเก็บรวบรวมเพื่อนำไปผสมกับน้ำมันสำหรับทาเคลือบผิวผลิตภัณฑ์เพื่อกันสนิมภายในโรงงานต่อไป)
จากนั้นจึงส่งน้ำไปลดอุณหภูมิ และระบายลงสู่บ่อเก็บน้ำของสวนอุตสาหกรรม
ก่อนหมุนเวียนนำกลับไปใช้ในกระบวนการผลิต และในขั้นตอนการรีไซเคิลกากขี้เหล็ก (Slag
processing) รวมถึงใช้ฉีดพรมภายในโรงงานผ่านระบบท่อ เพื่อลดการฟุ้งกระจายของฝุ่นละออง
จึงเห็นได้ว่าบริษัทไม่มีการระบายน้ำเสียทิ้งลงสู่แหล่งน้ำสาธารณะภายนอก ดังนั้น
เมื่อตรวจวัดคุณภาพน้ำทิ้งจากหอหล่อเย็น และเปรียบเทียบกับค่ามาตรฐาน
จะพบว่าค่าคุณภาพน้ำอยู่ในเกณฑ์มาตรฐาน

3. มลพิษทางเสียงจากกระบวนการผลิต และการควบคุม

แหล่งกำเนิดมลพิษทางเสียงที่สำคัญ ได้แก่เตาหลอมไฟฟ้าและแท่นรีดเหล็ก
ซึ่งมาตรฐานระดับเสียงบริเวณพื้นที่โรงงานกำหนดไว้ไม่เกิน 90 เดซิเบล (เอ)
พบว่าบริเวณแท่นรีดเหล็ก แม้ว่าจะเกิดเสียงไม่เกินมาตรฐาน
แต่บริษัทได้กำหนดให้บริเวณดังกล่าวเป็นพื้นที่ควบคุมอันตรายด้านเสียง
โดยกำหนดให้พนักงานที่ทำงานอยู่ในบริเวณแท่นรีดเหล็ก ต้องใช้อุปกรณ์ป้องกันเสียงส่วนบุคคล เช่น
Ear plug, Ear muff เป็นต้น ตลอดระยะเวลาทำงาน ส่วนบริเวณเตาหลอมไฟฟ้านั้น
มีระดับเสียงเกินมาตรฐานในเวลาหลอมเศษเหล็ก
ซึ่งในระหว่างการผลิตนั้นจะไม่อนุญาตให้พนักงานอยู่ในบริเวณเตาหลอมไฟฟ้า
เนื่องจากมีความเสี่ยงด้านความร้อนและประกายไฟ ดังนั้น
พนักงานที่ปฎิบัติหน้าที่ในบริเวณดังกล่าวจะต้องทำงานอยู่ในห้องควบคุม
ซึ่งมีระบบควบคุมระดับเสียงให้ต่ำกว่าระดับมาตรฐาน เพื่อหลีกเลี่ยงการสัมผัสระดับเสียงที่ดังมาก
สำหรับระดับเสียงบริเวณรอบนอกโรงงานนั้น มีมาตรฐานกำหนดไว้ไม่เกิน 70 เดซิเบล (เอ)
พบว่าระดับเสียงบริเวณรอบนอกโรงงานอยู่ในระดับไม่เกินกว่ามาตรฐานที่กำหนด
อีกทั้งทางบริษัทฯจัดทำโครงการอนุรักษ์การได้ยินขึ้นเพื่อรณรงค์การป้องกันเสียงจากการประกอบกิจการ

  4. กากของเสียจากกระบวนการผลิต และการควบคุม

กากของเสียที่เกิดจากกระบวนการผลิต ได้แก่ กากขี้เหล็ก (Slag) ฝุ่นจากระบบดักฝุ่น (Dust)
กากผิวเหล็กที่หลุดร่อน (Scale) ตะกอนจากระบบปรับปรุงคุณภาพน้ำและระบบบำบัดน้ำเสีย
คราบน้ำมันจากระบบหมุนเวียนน้ำหล่อเย็น และเศษเหล็กที่เกิดจากการขั้นตอนการตัดหัว-ท้าย
เป็นต้น รายละเอียดของระบบบำบัดกากของเสีย มีดังนี้

-   กากขี้เหล็ก ส่งให้บริษัท มัลติเซิร์ฟ (ประเทศไทย) จำกัด นำกากขี้เหล็กไปรีไซเคิล
    หรือที่เรียกว่า Slag processing เพื่อหมุนเวียนใช้เป็นวัตถุดิบในการผลิตต่อไป

-   ฝุ่นจากระบบดักฝุ่น กากผิวเหล็กที่หลุดร่อน
    และตะกอนจากระบบปรับปรุงคุณภาพน้ำและระบบบำบัดน้ำเสีย
    จะถูกจัดเก็บไว้ในถังในลานเก็บกากของเสีย
    ก่อนให้บริษัทที่ได้รับอนุญาตจากกรมโรงงานอุตสาหกรรมมารับไปกำจัดต่อไป

-   คราบน้ำมันจากระบบหมุนเวียนน้ำหล่อเย็น
    จะถูกเก็บรวบรวมเพื่อนำไปผสมกับน้ำมันสำหรับทาเคลือบผิวผลิตภัณฑ์เพื่อกันสนิมภายในโรงงาน

-   เศษเหล็กที่เกิดจากขั้นตอนการตัดหัว-ท้าย จะนำกลับมาใช้เป็นวัตถุดิบในการผลิตต่อไป

  ตารางสรุปผลคุณภาพสิ่งแวดล้อมของบริษัท

จากรายงานผลการปฏิบัติตามมาตรการป้องกัน แก้ไขผลกระทบสิ่งแวดล้อม
และมาตรการติดตามตรวจสอบผลกระทบสิ่งแวดล้อม ประจำเดือนมกราคม - ธันวาคม 2554
ตรวจวัดคุณภาพสิ่งแวดล้อมโดยบริษัท เอ็นไวร์โปร จำกัด
เพื่อรายงานต่อสำนักงานนโยบายและแผนทรัพยากรธรรมชาติและสิ่งแวดล้อม
สามารถสรุปผลการตรวจวัดคุณภาพสิ่งแวดล้อม ได้ดังนี้

+--------------------+------+---------+---------------+----------------+
| รายการ             | หน่วย | มาตรฐาน | เดือน ม.ค. -   | เดือน ก.ค. -    |
|                    |      |         | มิ.ย. 2554     | ธ.ค. 2554      |
+--------------------+------+---------+---------------+----------------+
| 1.                 |      |         |               |                |
|  คุณภา              |      |         |               |                |
| พอากาศในปล่องโรงงาน |      |         |               |                |
+--------------------+------+---------+---------------+----------------+
|   ฝุ่นละอองทั้งหมด     | m    | ไม่เกิน   | 3.0 (ชุดที่1)    | 1.8 (ชุดที่1) 8.8 |
|                    | g/m³ | 240     | 3.2 (ชุดที่ 2)   | (ชุดที่ 2)        |
|   ก๊า               |      |         |               |                |
| ซออกไซด์ของไนโตรเจน | ppm  | ไม่เกิน   | 5.8 (TF1)     | 18.7 (TF1)     |
|                    |      | 200     | 33.8 (TF2)    | 12.3 (TF2)     |
+--------------------+------+---------+---------------+----------------+
| 2.                 |      |         |               |                |
| คุณภาพอ             |      |         |               |                |
| ากาศในบรรยากาศทั่วไป |      |         |               |                |
+--------------------+------+---------+---------------+----------------+
|   ฝุ่นละอองขนาดเล็ก   | m    | ไม่เกิน   | 0.03957       | 0.0376         |
|                    | g/m³ | 0.12    |               |                |
+--------------------+------+---------+---------------+----------------+
|                    | m    | ไม่เกิน   | 0.01481       | 0.0262         |
|  ก๊าซซัลเฟอร์ไดออกไซด์ | g/m³ | 0.30    |               |                |
+--------------------+------+---------+---------------+----------------+
| 3.                 |      |         |               |                |
| การตรวจวัดคุณภาพน้ำทิ้ง |      |         |               |                |
+--------------------+------+---------+---------------+----------------+
|   ความเป็นกรดด่าง    | -    | 5.5 -   | 7.35          | 7.3            |
|   (PH)             |      | 9.0     |               |                |
+--------------------+------+---------+---------------+----------------+
|   บีโอดี (BOD)       | mg/l | 20      | 5.15          | 2.66           |
+--------------------+------+---------+---------------+----------------+
|   สารแขวนลอย (SS)  | mg/l | 50      | 8.3           | 8.6            |
+--------------------+------+---------+---------------+----------------+
|   ไขมันและน้ำมัน      | mg/l | 5       | 0.78          | 0.11           |
|   (Grease & Oil)   |      |         |               |                |
+--------------------+------+---------+---------------+----------------+
|   TKN              | mg/l |  100    | 9.2           | 4.6            |
+--------------------+------+---------+---------------+----------------+
|   Fecal Coliform   | MPN  |  -      | 4.22×10³      | 131            |
|                    | /100 |         |               |                |
|                    | ml   |         |               |                |
+--------------------+------+---------+---------------+----------------+
| 4. คุณภาพเสียง       |      |         |               |                |
+--------------------+------+---------+---------------+----------------+
| บริเวณร             | d    |   ไม่เกิน | 55.8          | 58             |
| ิมรั้วโรงงานด้านทิศเหนือ | B(A) | 70      |               |                |
| (เฉลี่ย 24 ชั่วโมง)    |      |         |               |                |
+--------------------+------+---------+---------------+----------------+
| วัดมาบตอง (เฉลี่ย 24  | d    |   ไม่เกิน | 56.5          | 56.83          |
| ชั่วโมง)             | B(A) | 70      |               |                |
+--------------------+------+---------+---------------+----------------+
| บริเวณพื้นที่โรงงาน     |      |         | 105.55        | 108            |
|                    | d    |         |               |                |
| (เฉลี่ย 8 ชั่วโมง)     | B(A) |         | 88.55         | 86.85          |
|                    |      |         |               |                |
|    - บริเวณเตาหลอม  |  d   | ไม่เกิน   |               |                |
|                    | B(A) | 90      |               |                |
|    -               |      |         |               |                |
|   บริเวณแท่นรีดเหล็ก   |      | ไม่เกิน   |               |                |
|                    |      | 90      |               |                |
+--------------------+------+---------+---------------+----------------+

จากตารางสรุปผลการตรวจวัดคุณภาพสิ่งแวดล้อมของบริษัท
พบว่าคุณภาพสิ่งแวดล้อมของบริษัทเกือบทุกด้านไม่เกินมาตรฐานที่สำนักงานนโยบายและแผนทรัพยากรธรรมชาติและแผนสิ่งแวดล้อมกำหนดไว้
เว้นแต่คุณภาพเสียงในบริเวณเตาหลอมที่เกินกว่ามาตรฐาน
ซึ่งถือเป็นลักษณะปกติของอุตสาหกรรมเหล็ก ดังนั้น ทางสำนักงานจึงมีการผ่อนปรนให้แก่บริษัท
โดยให้ทางบริษัทจัดหาอุปกรณ์ป้องกันเสียงให้แก่พนักงานที่ทำงานอยู่ในบริเวณนั้นสวมใส่ตลอดเวลาขณะปฏิบัติงานเพื่อลดการเกิดอันตรายเนื่องจากคุณภาพเสียงที่เกินกว่ามาตรฐาน